ฟอสเตอร์ รั้งผู้นำกอล์ฟจอห์นนี่ วอคเกอร์ แชมเปี้ยน ชิพ วันแรก
การแข่งขันกอล์ฟยูโรเปี้ยน ทัวร์ รายการจอห์นนี่ วอคเกอร์ แชมเปี้ยน ชิพ วันแรกที่สนามเดอะ เกล็นอีเกิ้ล โฮเตล เมืองเพร็ธเชียร์ ในสก็อตแลนด์ โปรช้าง ธงชัย ใจดี มือ 1 ของไทย ทำไป 3 เบอร์ดี้ เสีย 2 โบกี้ กับอีก 1 ดับเบิ้ลโบกี้ มีคะแนน 1 โอเวอร์ อยู่ที่ 78 ร่วม ส่วนผู้นำเป็นของมาร์ก ฟอสเตอร์ โปรจากอังกฤษ มีคะแนน 6 อันเดอร์ ที่ 2 มีคะแนนเท่ากัน 2 คนที่ 5 อันเดอร์ ได้แก่ อิ๊กนาซิโอ้ การ์ริโก้ จาก สเปน และ ทาโน่ โกย่า จากอาร์เจนติน่าขณะที่การแข่งขันกอล์ฟพีจีเอทัวร์ เดอะบาร์เคลย์ส ที่สนามเพลนฟิลด์ คันทรี คลับ ประเทศสหรัฐอเมริกา รอบแรกยังแข่งไม่จบเนื่องจากฟ้ามืดเสียก่อนโดยผู้นำล่าสุดเป็นของ แฮร์ริสัน เฟรซาร์ โปรเจ้าถิ่นที่เล่นครบ 18 หลุมมีคะแนน 7 อันเดอร์ เท่ากับ แมตต์ คูชาร์ แชมป์เก่าที่เล่นผ่านไป 16 หลุม และวิลเลียม แม็คเกิร์ต นักกอล์ฟเจ้าถิ่นที่เล่นผ่านไป 11 หลุม ส่วนโปรชื่อดังอย่างวีเจย์ ซิงห์ ทำ 6 อันเดอร์ อยู่อันดับ 4 ร่วมกับ อดัม สกอตต์ โปรจากออสเตรเลีย ฟิล มิคเคลสัน เล่นผ่านไป 14 หลุม มี 2 อันเดอร์และ ลุค โดนัลด์ โปรหมายเลข 1 ของโลก ทำ 1 อันเดอร์จากการเล่นจบไป 14 หลุมส่วนการแข่งขันกอล์ฟแคนาเดี้ยน วูเม่น โอเพ่น ที่สนามฮิลล์เดล กอล์ฟ แอนด์ คันทรี คลับ หลังจบวันแรกมีผู้นำร่วมอยู่ 2 คน โดย ไอ มิยาซาโตะ โปรจากญี่ปุ่น และเพอร์เนลล่า ลินด์เบิร์ก โปรจากสวีเดน ทำคะแนนเท่ากันที่ 7 อันเดอร์ นำอันดับที่ 2 อย่าง ซามาธ่า ริชเดล โปรเจ้าถิ่นอยู่เพียง 1 สโตรก ส่วนแชมป์เก่ารายการนี้อย่าง มิเชล วี ทำ 5 อันเดอร์ อยู่อันดับที่ 4 ร่วมตามหลังผู้นำอยู่ 2 สโตรกด้านการแข่งขันเทนนิสรายการวินสตัน ซาเลม โอเพ่น รอบก่อนรองชนะเลิศ แข่งขันกันที่ รัฐ นอร์ท แคโรไลน่า ซึ่งรายการนี้เป็นการแข่งขันอุ่นเครื่องก่อน ยูเอส โอเพ่น แอนดี้ ร็อดดิ๊ก นักเทนนิสขวัญใจเจ้าถิ่น ใช้การเล่นที่แน่นอนกว่า ก่อนจะเป็นฝ่ายชนะ ฮวน โมนาโก จากอาร์เจนติน่า ไปได้ 2 เซตรวด คะแนน 6-1 6-4 ส่วนจอห์น อิสเนอร์ นักเทนนิสอเมริกัน ชนะ มาร์กอส แบ็คดาติส จากไซปรัส ไป 2-1 เซต คะแนน 1-6 6-3 6-4
 กอล์ฟยูโรเปี้ยน ทัวร์ รายการจอห์นนี่ วอคเกอร์ แชมเปี้ยน ชิพ วันแรก โปรช้าง ธงชัย ใจดี มีคะแนน 1 โอเวอร์ ส่วนผู้นำเป็นของ มาร์ก ฟอสเตอร์ โปรจากอังกฤษ
กอล์ฟ,ฟอสเตอร์,โปรช้าง